تورکیه-‌نین فراتین دوغوسوندان تهدید اولاجاغی تقدیرده لازیم گلنی یئرینه یئتیرریک آچیقلاماسی امریکانی ناراحات ائتدی.
بونو خاریجی ایشلر ناظیری مولود چاووش اوغلو اؤزل تلویزیون کاناللاریندان‌ بیرینه وئردیگی آچیقلامادا دئییب.
امریکایا ائتدیگی سفرلری زامانی سوریه-ده کی بوتون پروبلئم‌لری، او جمله‌دن ادلیبی، منبیچی و فراتین دوغوسوندا نلر ائده بیله‌جک‌لرینی موذاکیره‌یه چیخاردیق‌لارینی دئین چاووش اوغلو "فراتین دوغوسوندان بیزه آچیلان هده‌له‌یجی آتش‌لردن سونرا وئردیگیمیز جاواب‌لارلا نلره نایل اولا بیلدیگیمیزی گؤستردیک" دئییب.
ترور تشکیلاتی پ.کا.کا-نین سوریا‌داکی قولو ی.پ.گ-نین امریکانین وئردیگی دستکه‌یه گؤره اؤزونه هر شیی روا گؤردوگونو بیلدیرن چاووش اوغلو دئییب کی، ی.پ.گ بیزیم اوچون تهدیددیر و بو ترور تشکیلاتینا قارشی الیمیزدن گلنی یئرینه یئتیرجییمیزی سؤیله‌دیک. "امریکایا قارشی بو هده‌له‌یجی آتش‌لرینه نه اوچون مانع اولمورسونوز دئدیک". بیز سرحدیمیزین دیگر طرفینده موجود اولان تهدیدین قارشی‌سینی آلماق اوچون الیمیزدن گلنی ائدریک.
چاووش اوغلو بورادا ان اویغون یولون منبیچ یول خریطه‌سی‌نین فراتین دوغوسوندا دا تطبیق ائتمک اولدوغونو سؤیله‌ییب.
مولود چاووش اوغلو آوروپا اینسان حقوق‌لاری محکمه‌سی‌نین (AİHM) صلاح الدین دمیرتاشین مراجعتی قارشی‌سیندا وئردیگی سربست بوراخیلما قراری‌نین حقوقا اویغون اولمادیغینی، محکمه‌نین اساس‌لاری‌نین اؤز قراری ایله اوست-اوسته دوشمه‌دیگینی دئییب.
اوغلو آوروپا اینسان حقوق‌لاری محکمه‌سی‌ بونونلا دا سیاسی قرار وئردیگینی ثبوتا یئتیردیگینی وورغولایان چاووش اوغلو اینگیلتره، فرانسا، آلمانیا کیمی بیر چوخ اؤلکه‌نین آوروپا اینسان حقوق‌لاری محکمه‌سی‌نین قرارلارینا عمل ائتمه‌دیگینی سؤیله‌ییب.
سعودیه‌لی ژورنالیست جمال خاشقچی جینایتینه ده توخونان چاووش اوغلو سعودیه عربیستانی‌نین ولیهد شاهزاده سی محمد بن سلمان ایله گؤروشمک اوچون بیر مانعه اولمادیغینی قئید ائدیب.
